OpenLLM-France/wikimedia huggingface dataset:
# Aelbert Cuyp

Aelbert Jacobsz. Cuyp (Dordrecht, 1620ko urriaren 20a - ibidem, 1691ko azaroaren 15a) herbeheretar Urrezko Aroko margolaria izan zen.
Margolari familia batean jaio zen eta Jacob Gerritsz. Cuyp aitaren ikaslea izan zen. Dirutza handia jaso zuen oinordetzan, eta margolaritzan aritu zen 1639 eta 1660 bitartean.
Paisaiak margotu zituen batez ere eta ibaien eszenen ikuspegi handiak nabarmentzen dira egunsentiko urrezko argian edo ilunabarreko argian.

## Iruditegia

* Maas ibaia Doordrechten, c. 1650
* Paisaia abereekin (c. 1639–1649) National Gallery of Victoria
* Maas ibaiaren ikuspegia Dordrechten (c. 1645–1646) J. Paul Getty Museum
* Unaiak behiekin (c. 1645) Dulwich Picture Gallery
* Aberea Maas ibaitik gertu Dordrechtekin urrunean
* Meerdervoorteko etorbidea
* Muskuiluak jaten, c. 1650, Museum Boijmans Van Beuningen
* Behiak ibaian, c. 1654
* Paisaia zaldizkoekin, irudiekin eta abereekin, c. 1655, Waddesdon Manor
* Besta Maasen Dordrechten, 1655–1660, Waddesdon Manor.
* Bidaiariak mendixketako paisaian (c. 1650), Cleveland Museum of Art
* Cornelis eta Michiel Pompe van Meerdervoorten zaldizko erretratua tutore eta kotxezainarekin (1653 baino lehen), Metropolitan Museum of Art
* Morroi Beltza, c. 1652
* Artaldea bazkatzen, 1650
* Artzainak txirulekin

## Kanpo estekak

* Datuak: Q313194
* Multimedia: Aelbert Cuyp / Q313194
# Aelia Capitolina

Aelia Capitolina (izen osoa latinez: Colonia Aelia Capitolina kɔˈloːni.a ˈae̯li.a kapɪtoːˈliːna ahoskatua) Hadriano enperadoreak 131. urtean eraikitako hiria zen. Berez, kolonia gisa okupatua izateko eraiki zuten. Enperadoreak Jerusalem zaharraren gainean altxatu zuen, Judeako probintzia bisitatu zuenean erortzear zegoena, urte batzuen buruan Siria Palestina probintzia bihurtuko zena.
Aelia latindar izena Īlyāʾ (إلياء) arabiar toponimoaren jatorri etimologikoa da. Hau Jerusalemen antzinako izen islamiarra izan zen, Al-Quds (القدس; euskaraz: «sakratua») ezarri zuten arte.

## Eraikitzea

Erromatarrek legio gehigarri bat- Legio VI Ferrata- bidalti zuten ordena mantentzeko, eta lanak, Judeako gobernadore Turno Rufok fundazio-zeremonia egin ondoren, 131. urtean hasi ziren. 132. urtean egindako Aelia Capitolina inskripziodun erromatar txanpon batek data berresten du.
Jupiterren tenpluaren eraikuntzaren iragarpenak bigarren judu-erromatar gerra piztu zuen, Bar Kokhbaren matxinada, 132 eta 135 urteen artean. Ondoren, erromatarrek hirian bizitzea debekatu zieten juduei, eta debeku horrek IV. mendera arte iraun zuen, Konstantino Handiaren agintaldira arte.

## Deskribapena

Aelia Capitolinako hiri-plangintza castra edo erromatar hiri tipikoarena zen, non kale nagusiak perpendikularrean gurutzatzen diren, plano hipodamiko bat sortuz. Kale nagusiaren alboetan zutabe-ilarak eta dendak zeuden, eta 22 metro inguruko zabalera zuen, gaur egun sei erreiko errepide baten baliokidea. Cardus Maximusek egungo David kalean amaitzen zuen.
Hiria harresirik gabe eraiki zen, eta erromatarren garaian, garnizio bezala, Legio X Fretensis arduratu zen hura babesteaz. Destakamenduak mendebaldeko muinoaren gainean kanpatu zuen, eta juduak hirira ez itzultzeko ardura zuen.
Aelia Capitolinari lotutako hondakin gehienak Hiri Zaharra deiturikoaren iparraldean daude, eta horrek adierazten du Damaskoko Atea ez zela Cardus Maximuserako sarrera, Foroa zegoen erdiko plaza baizik.

## Erreferentziak

* ↑ Arnould-Béhar, Caroline. (2005). «L' espace urbain d' Aelia Capitolina (Jérusalem): rupture ou continuité?» Histoire urbaine (13): 85-100. ISSN 1628-0482..
* ↑ (Ingelesez) Jacobson, David. «The Enigma of the Name Īliyā (= Aelia) for Jerusalem in Early Islam» Revision 4.
* ↑ Dion Kasio. (2004). Historia Romana. Madril: Editorial Gredos ISBN 978-84-249-2727-1..

## Kanpo estekak

* Datuak: Q1250874
* Multimedia: Aelia Capitolina / Q1250874
# Acheng Barrutia

Acheng Barrutia (txinera sinplifikatuz: 阿城区; pinyineraz: Āchéng Qū), Harbin osatzen duten barrutietako bat da. 2005eko erroldaren arabera, 234.057 biztanle bizi ziren 2.452,1 kilometro koadroko azaleran.

## Ikus, gainera

* Harbinen banaketa administratiboa

## Kanpo estekak

* (Txineraz) Acheng barrutiko gobernuaren webgunea.
* Datuak: Q145263
* Multimedia: Acheng District, Harbin / Q145263
# Agaricus xanthoderma var. griseus

Agaricus xanthoderma var. griseus Agaricaceae familiako onddo espezie bat da.
Sinonimoak: Psalliota xanthoderma, Pratella xanthoderma, Fungus xanthoderma.

## Deskribapena

Kapela: 12 cm arteko diametrokoa, printzipioz koniko trunkatua. Ertza hasieran oinari itsatsia. Kapelaren azala gris argia, ezkatatxo finekin . Ertza horitu egiten da igurtztean, baina espezie tipoa baino intentsitate gutxiagorekin.
Orriak: Libreak, arrosa kolorekoak, oso zurbilak, ondoren arrosa bizi kolorekoak eta helduaroan marroiak. Ertza antzua.
Orri libreak: Oinera hurbiltzen diren orriak, baina ukitzen ez diotenak.
Hanka: Luzea, zilindrikoa, oinarri erraboilduna, zuzena edo kurbatua oinarrian, fistulosoa, zuria, leuna, eraztuna goian, meharra, kanpoko aldetik ezkatatxo antzekoekin, laster iheskorra. Erraboilean gogor horitzen da.
Haragia: Zuria, kapelan ez da kolorez aldatzen, oinaren oinarrian bakarrik horitzen da. Fenol usain desatsegin samarrekoa.
Etimologia: Agaricus hitza grezierazko "agarikón" hitzetik dator, perretxikoa, onddo-mota jakin batekoa. Dioscorides-en garaitik erabilitako izena. Xanthoderma epitetoa berriz grezieratik dator, "xanthos" = horia, eta baita grezierazko "derma" = azala. Horitzeagatik.

## Toxikotasuna

Toxikoa, oinean horitzen diren Agaraicus guztiak toxikoak dira. Hesteetako nahasmenduak eragiten ditu.

### Nahasketa arriskua

Xanthoderma ataleko espezie eta aldaera guztiekin.

## Sasoia eta lekua

Udan eta udazkenean. Ibaiertzeko basoetan. Hala ere, parkeetan eta zelaietan aurki daiteke, korroak osatuz.

### Banaketa eremua

Euskal Herria, Frantzia, Belgika, Herbehereak, Austria, Hungaria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) GN Granada natural.
* ↑ Agaricus xanthoderma var. griseus: GBIF—the Global Biodiversity Information Facility.

## Kanpo estekak

* Datuak: Q84358539
# Actors Studio

Actors Studio edo The Studio Estatu Batuetako New York hirian dagoen aktore profesional, antzerki zuzendari eta antzerkigileen erakundea da. Bere egoitza Manhattan barrutiko 432 West 44th Street kalean dago.

## Jatorria

1947an Elia Kazan, Cheryl Crawford eta Robert Lewisek sortu zuten, Studio ezizenez ezagutua, bere antzezpengintza ikasketa finengatik ezaguna da, baita Metodoa izeneko antzezpen metodoa irakasteagatik ere, azken hau 1930eko hamarkadan Group Theatre taldeak Konstantin Stanislavskiren berrikuntzetatik garatutako antezpen metodo bat da. "Ekintza fisikoen metodoa", "Stanislavski sistema" gisa ezagunagoa, aktoreak antzezten duen pertsonaiak jasaten dituen sentipen berberak jasatean datza; horretarako irudimena, inprobisazioa, gihar erlaxazioa, bat-nateko gertakari baten aurrean ematen den erantzuna, lehenaldian jasandako sentipenen berbizitzea eta hizkeraren argitasuna kitzikatzeko ariketak landu ohi dira.
Studiok 1952. urtetik aurrera Lee Strasberg zuzendaritzapean mundu mailako ospea bereganatu zuen.
Studioan trebatzen doazen einean, aktoreek giro emozional batean euren trebetasunak landu asmoz elkarrekin lan egin ohi dute, han paper komertzialen presiopetik aske daudela antzezlari gisa antzeztean gehiago arriskatu dezaketelarik.
1994-2005 urte bitartean The New School unibertsitatearen itzalpean egon zen.

## Erreferentziak

* ↑ Lipton, James. Inside Inside, Dutton, (2007) 14. orr, zerrendatutako beste izen batzuk
* ↑ Pace University Actors Studio MFA

## Kanpo estekak

* Actors Studio erakundearen webgunea (Ingelesez)
* Datuak: Q216458
* Multimedia: Actors Studio / 7th Associate Presbyterian Church (Manhattan) / Q216458
# Acubens

Acubens (α Cnc / α Cancri / 65 Cancri) Cancer konstelazioan dagoen izar sistema bat da. Bere izena arabierazko الزبانى Az-Zubana hitzetik dator, "pintza" (karramarroarena) esan nahi duena. 4,25 itxurazko magnitudekoa, Cancer konstelazioko laugarren izarrik dizdiratsuena baino ez da, Alfa Bayerren izendapena duen arren. Lurretik 174 argi urteko distantziara dago.
Sistemako osagai nagusia, Acubens A, era berean, izar bitar bat da -Ilargiak eginiko ezkutaketaren ondoren aurkitutako duplizitatea- bere osagaiak elkarrengandik 0,1 arku segundo bananduta daudelarik. Biak izar ia erabat berdinak dira, ustez sekuentzia nagusiko izar zuriak, Am motakoak; mk lerro metalikodun izarrak direla adierazten du. Izarretako bakoitza gure eguzkia baino 23 aldiz argitsuagoa da gure eguzkiarena baino bi aldiz masa handiagoarekin.
11 arku segundora, Acubens B 12 magnitudeko izar bat bezala ikus daiteke. Era berean, berari buruz bere duplizitatea izan ezik beste ezertxo ere ezagutzen ez den sistema bitar bat da. Acubens Bren bi osagaiak berdinak badira, bi nano gorri ahul izan daitezke. Acubens A eta Acubens B elkarrengandik gutxienez 600 unitate astronomikoko distantziara daude.

## Erreferentziak

* 1 2 3 4 5 6 7 SIMBAD query result: alf Cnc -- Variable Star. Centre de Données astronomiques de Strasbourg.
* ↑ NSV 4327, database entry, New Catalogue of Suspected Variable Stars, the improved version, Sternberg Astronomical Institute, Moscow, Russia. Accessed on line October 20, 2009.
* 1 2 3 4 HR 3572, database entry, The Bright Star Catalogue, 5th Revised Ed. (Preliminary Version), D. Hoffleit and W. H. Warren, Jr., CDS ID V/50.
* 1 2 Professor James B. (Jim) Kaler. ACUBENS (Alpha Cancri). University of Illinois.
* ↑ HD 76756, database entry, Catalog of Apparent Diameters and Absolute Radii of Stars (CADARS), 3rd edition, L. E. Pasinetti-Fracassini, L. Pastori, S. Covino, and A. Pozzi, CDS ID II/224.
* ↑ Royer, F.; Grenier, S.; Baylac, M.-O.; Gómez, A. E.; Zorec, J.. (2002). (PDF) Rotational velocities of A-type stars in the northern hemisphere. II. Measurement of v sin i in the northern hemisphere. Astronomy and Astrophysics, 897–911 or. doi:10.1051/0004-6361:20020943. Bibcode: 2002A&A...393..897R..

## Kanpo estekak

* Datuak: Q13768
# Aculco (udalerria)

Aculco Mexikoko udalerri bat da. Mexikoko estatuan kokatua dago. 2010ean 44.823 biztanle zituen 453,26 km²ko azaleran. Herriburua [[Aculco de Espinoza (Aculco)|Aculco de Espinoza]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2278207
* Multimedia: Aculco Municipality / Q2278207
# Acuamanala de Miguel Hidalgo (udalerria)

Acuamanala de Miguel Hidalgo Mexikoko udalerri bat da. Tlaxcala estatuan kokatua dago. 2010ean 5.711 biztanle zituen 14,96 km²ko azaleran. Herriburua [[Acuamanala (Acuamanala de Miguel Hidalgo)|Acuamanala]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4677862
* Multimedia: Acuamanala de Miguel Hidalgo Municipality / Q4677862
# Acuario hirukotea

Acuario hirukotea (Espainia, 1976-1980) pop musika-talde melodiko espainiarra izan zen. 1976ko uztailean TVEko Un, dos, tres... responda otra vez saioko langile batzuek osatua. Hasieran bi azafatek osatu zuten taldea María Durán eta Beatriz Escuderok, eta gero Mayra Gómez Kemp programaren aurkezleak ere bai.

## Historia

Hirukoteak album bat grabatu zuen, Ramón Arcusaren ekoizpenarekin, eta Dúo Dinámicoko kideek osatutako letra batzuekin: Acuario (1977). Disko horretan, arrakasta handia lortu zuen R. Pérez Botijaren Rema, rema, marinero abestia eta B aldean Pepe Iglesiasen Eso es el amor atera ziren.
1978an, Mayra Gómez Kemp taldetik alde egin zuen bere musika- eta telebista-ibilbidearekin bakarka jarraitzeko, eta Elia Monteoliva granadar ezezagunak ordezkatu ondoren, beste sinple bat argitaratu zuten: Haz el amor, Ramón Arcusarena eta Manuel de la Calvarena, autore beraren Amor salvaje kantarekin B aldean. Sinple hori 1978ko Mallorca Musika Jaialdian aurkeztu zen.
1980an, Rebeca Vallejo sevillarrak ordezkatu zuen Beatriz Escudero. Urte horretan bertan, hirukotea desegin eta bikote bihurtu zen: Durán eta Vallejoren artean Tú (1981) izeneko azken sinplea atera zuten.

## Diskografia
### Albumak

* Akuarioa (1977).

### Sinpleak

* Eso es el amor (1976)
* Rema, rema, marinero (1977).
* Flor de viento (1977).
* Haz el amor (1978).
* Samba de amor (1978).
* Tú / Vale, vale ya (1981).

## Erreferentziak

* ↑ ¡Qué tiempo tan feliz!. 2011.
* ↑ Acuario: Tres caras bonitas con voces fluidas. 4 de junio de 1978.
* ↑ El mundo del espectáculo. 17 de febrero de 1980.
* ↑ Acuario. .

## Kanpo estekak

* Datuak: Q6153508
# Acula (udalerria)

Acula Mexikoko udalerri bat da. Veracruz de Ignacio de la Llave estatuan kokatua dago. 2010ean 5.129 biztanle zituen 195,4 km²ko azaleran. Herriburua [[Acula (Acula)|Acula]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3354618
# Actualidades

Actualidades zinema Bilboko Abando auzoko Buenos Aires kaleko 17. zenbakian egondako zinema da. 1935eko martxoan zabaldu zen.
Actualidades zineman film laburrak baino ez ziren proiektatu, zabalik egondako urteetan. 1940ko hamarkadan, umeentzako hainbat emanaldi ere izan ziren.

## Ikus, gainera

* Bilboko zinemen zerrenda

## Kanpo estekak

* (Gaztelaniaz) Antzinako Bilboko zinemen aipamena Fant zinema festibalaren webgunean.
* Datuak: Q12252780
# Acuitzio (udalerria)

Acuitzio Mexikoko udalerri bat da. Michoacán de Ocampo estatuan kokatua dago. 2010ean 10.987 biztanle zituen 176,29 km²ko azaleran. Herriburua [[Acuitzio del Canje (Acuitzio)|Acuitzio del Canje]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846405
* Multimedia: Acuitzío Municipality / Q3846405
# Adelantado

Adelantado, euskaraz: «Aurreratua», Erdi Aroan Gaztelako Erresuma eta Leongo Erresuman, errege aginduz edo zerbitzupean lantegi publiko bat aurrera eramaten zuen pertsonak jasotzen zuen izendapen edo titulua zen.
Ondoren, Espainiako Erresuma sortu eta Espainiar Inperioaren hedatzearekin batera Indietako Legeen garatzearekin Ameriketan ere erabilitako agintaritza titulua da.
# Adelbert von Chamisso

Adelbert von Chamisso de Boncourt edo Louis Charles Adélaïde de Chamissot (Boncourt, Champagne, Frantzia, 1781eko urtarrilaren 30a - Berlin, Alemania, 1838ko abuztuaren 21a) alemaniar idazlea izan zen.

## Biografia

Jatorriz frantziarra zen; Izuaren garaian joan zen Alemaniara (1792). 1815ean itsasoratu zen mundu osoan barrena, naturari buruzko ikerketak egiteko asmotan. Bidaldia amaitu eta Berlingo Botanika Museoaren zuzendari izendatu zuten. Bidaia horren fruitu, Reise um die Welt ("Munduaren inguruko bidaia") liburua eman zuen argitara geroago, 1836. urtean.
Peter Schlemihls wundersame Geschichte (1824, "Peter Schlemihlen istorio miresgarria", Asun Garikanok euskaratua) lana erbestean dagoenaren aitorpena da, itzala galdu zuen gizon baten historia; bertan, errealitatea eta fantasia nahasten dira etengabe eta badu kutsu autobiografikorik. Olerki ugariren egilea da: Frauenliebe und Leben ("Emakumeen maitasun eta bizitza"). 1833. urtean Musen Almanaka aldizkariko zuzendari izendatu zuten. 1828. urtean Des Basquen Etcheons Klage ("Etxahun euskaldunaren kexua") olerkia Etxahun Barkoxe Zuberoako koblakariari idatzi eta eskaini zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q154782
* Multimedia: Adelbert von Chamisso / Q154782
* Espezieak: Adelbert von Chamisso
# Adelberg

Adelberg Alemaniako udalerria da. Baden-Württemberg estatuan kokatuta dago, [[Göppingen (barrutia)|Göppingen]] barrutian. 2014an 1.951 biztanle zituen 9,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80480
* Multimedia: Adelberg / Q80480
# Adelboden

Adelboden Suitzako udalerria da. Berna kantonamenduan dago, Frutigen-Niedersimmental barruti administratiboa barrutian. 2014an 3,390 biztanle zituen 88,2 kilometro koadrotan banatuta.

## Mugakideak

Honako udalerri hauekin egiten du muga:
Kandersteg

## Demografia

Hona hemen biztanleriaren bilakaera:

## Klima

Datu klimatikoak (Adelboden (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.6 | 3.0 | 5.9 | 9.3 | 14.1 | 17.2 | 19.7 | 18.9 | 15.5 | 12.1 | 6.2 | 3.4 | 10.7 |
| Batez besteko tenperatura (ºC) | -1.7 | -1.6 | 1.1 | 4.2 | 8.8 | 11.8 | 14.2 | 13.7 | 10.4 | 7.0 | 1.8 | -0.8 | 5.7 |
| Batez besteko tenperatura minimoa (°C) | -5.2 | -5.3 | -2.9 | 0.0 | 4.3 | 7.2 | 9.5 | 9.4 | 6.4 | 3.4 | -1.6 | -4.2 | 1.8 |
| Pilatutako prezipitazioa (mm) | 92 | 85 | 95 | 89 | 128 | 148 | 160 | 154 | 103 | 89 | 92 | 105 | 1338 |
| Prezipitazio egunak (≥ 1.0 mm) | 10.6 | 10.1 | 12.2 | 12.2 | 14.6 | 14.4 | 14.0 | 13.4 | 10.8 | 10.3 | 10.4 | 11.1 | 144.1 |
| Elur egunak (≥ 1.0 cm) | 9.1 | 9.2 | 8.7 | 6 | 1.4 | 0.2 | 0 | 0 | 0.2 | 1.8 | 6.3 | 9.6 | 52.5 |
| Eguzki orduak | 90 | 99 | 125 | 132 | 151 | 161 | 186 | 170 | 147 | 121 | 84 | 79 | 1545 |
| Hezetasuna (%) | 69.6 | 70.4 | 71.3 | 73.2 | 74.6 | 76.1 | 75.3 | 78.2 | 77.8 | 73.7 | 71.3 | 68.8 | 73.4 |
| Iturria: MeteoSwiss ||||||||||||||

## Erreferentziak

* ↑ (Alemanez) Swiss Federal Statistical Office. STAT-TAB Bevölkerungsentwicklung nach Region, 1850–2000. .
* ↑ MeteoSwiss. Climate Norm Value Tables. .

## Kanpo estekak

* Datuak: Q68994
* Multimedia: Adelboden / Q68994
# Adele Bianchi

Adele Bianchi (Ferrara, Italia, 1842ko abuztuaren 26a - Ferrara, ?) geografo italiarra izan zen.

## Biografia

Luigiren eta Carolina Pagliariniren alaba zen, 1884an Dankalian hildako Gustavo Bianchi esploratzailearen arreba zaharrena. Kartografian eta toponimian aritzen zen.
Ikuspegi historiko eta geografikoei buruzko azterlanak argitaratu zituen, bereziki La Geografia egunkarian, 1912 eta 1930 artean, Novarako De Agostini Institutu Geografikoak argitaratua. Adibide horien artean daude 1916ko La Ciocieria monografia korografikoa, Lennestadt lakuari buruzko entseguak eta Como probintziako Komunen izenen ortografia eta ebakera, 1917tik 1918ra, hurrenez hurren, eta L'Afrikari buruzko lau lezioak 1918 eta 1919an argitaratuak.

## Erreferentziak

* ↑ New geographical literature and maps. Volumen 1. Editor Royal Geographical Society. 1919
* ↑ A. Bianchi, La cioceria. Monografia corografica, parte I: Aspetto fisico della regione; parte II: Abitanti, Istituto Geografico De Agostini, Novara 1916.
* ↑ Idem, Il lago di Lenstádt ed alcuni nomi di origine latina, Istituto Geografico De Agostini, Novara 1917.
* ↑ Idem, La grafia e la pronunzia dei nomi di comune e frazione di comune della provincia di Como, Istituto Geografico De Agostini, Novara 1918.
* ↑ Idem, L'Africa. Lezioni condotte sulla Lettura della carta per la scuola normale od Istituto tecnico, 4 lezioni, Istituto Geografico De Agostini, Novara 1918-1919.

## Kanpo estekak

* Datuak: Q3605179
# Adelanto (Kalifornia)

Adelanto Kaliforniako hiri bat da. San Bernardino konderrian kokatua dago. 2010ean 31.765 biztanle zituen, 145,1 kilometro koadrotan banatuta.

## Ikus, gainera

* San Bernardino konderria

## Kanpo estekak

* Datuak: Q354110
* Multimedia: Adelanto, California / Q354110
# Adelberger

Adelberger Lonbardiakoa (fl. 760) Paulo Lonbardiakoa historialariak irakatsitako hainbat emakume medikuen artean egon zen emakumea da. Paul Comoko monje beneditar bat zen. Adelberger Desiderioren alaba zen. Ez dakigu askoz gehiago emakume honen inguruan.

## Erreferentziak

* ↑ The biographical dictionary of women in science : pioneering lives from ancient times to the mid-20th century. v. 2, L-Z. Routledge 2000 ISBN 0203801458. PMC 68001017..
* ↑ Hurd-Mead, Kate Campbell. (1938). A history of women in medicine, from the earliest times to the beginning of the nineteenth century.. The Haddam Press (Noiz kontsultatua: 2018-03-16).
# Alagón del Río

Alagón del Río Cáceresko probintziako udalerria da, Vegas del Alagón eskualdean dagoena.
2012ko erroldaren arabera 841 biztanle zituen 13,82 km²-ko azaleran.
2009ko uztailaren 1ean lortu zuen udalerri independente izatea, orain mugakidea duen Galisteo udalerritik bananduta.

## Ikus, gainera

* Cáceresko udalerrien zerrenda

## Erreferentziak

* ↑ Alagón del Río se convierte en el municipio 221 de la provincia

## Kanpo estekak

* (Gaztelaniaz) Alagón del Ríogo Udalaren webgunea
* Datuak: Q2572566
* Multimedia: Alagón del Río / Q2572566
# Alagoinha do Piauí

Alagoinha do Piauí Brasilgo udalerri bat da, Piauí estatuan kokatua. 6.819 biztanle ditu 535,807 km²ko eremuan.

## Ikus, gainera

* Piauí

## Kanpo estekak

* Datuak: Q2064226
* Multimedia: Alagoinha do Piauí / Q2064226
# Alagongo geltokia

Alagon Espainiako Aragoiko tren geltoki bat da, Alagon udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Zaragoza — Altsasu

## Zerbitzuak

* Renfe Operadora
| Zerbitzua | Hasiera | Ibilbidea | Amaiera ⁠ |
| 22 | Gasteiz | Langraiz • Argantzon • Manzanos • Miranda Ebro • Haro • Haro–El Pardo • Briones • Cenicero–San Isidro • Logroño • Recajo • Agoncillo • Arrubal • Alcanadre • Feculas–Nafarroa • Kalagorri • Rincon de Soto • Alfaro • Castejon • Tutera • Ribaforada • Cortes • Gallur • Luzeni • Pedrola • Cabañas de Ebro • Alagon • Casetas • Utebo • Zaragoza–Delicias • Zaragoza–Portillo • Zaragoza–Goya | Zaragoza Miraflores⁠ |
| 26 | Gasteiz | Estibalitz–Oreitia • Dulantzi • Agurain • Araia • Altsasu–Herria • Etxarri Aranatz • Uharte Arakil • Iruña • Tafalla • Erriberri • Martzilla • Alesbes • Castejon • Tutera • Ribaforada • Cortes • Gallur • Luzeni • Pedrola • Cabañas de Ebro • Alagon • Casetas • Utebo • Zaragoza–Delicias • Zaragoza–Portillo • Zaragoza–Goya | Zaragoza Miraflores |

## Erreferentziak

* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).

## Ikus, gainera

* Zaragoza-Altsasu burdinbidea

## Kanpo estekak

* Datuak: Q5845603
# Alagwa hizkuntza

Alagwa Tanzaniako Dodoma eskualdeko 30.000 pertsonen ama hizkuntza da.
Alagwa herriaren hizkuntza da baina batzuk sandawera hartu dute ama hizkuntza moduan.

## Kanpo estekak

* Ethnologueko Alagwa sarrera
* Datuak: Q56621
# Alagón

Alagón honako honakoa izan daiteke:
* Alagón, Zaragozako probintziako udalerria.
* Alagón del Río, Cáceresko probintziako udalerria.
* Alagón ibaia.